Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19268

b) Átrepülésnél, vagy megközelítésnél 2.0 EPNdB-t. 8.7.5 A vizsgálat során, a 10 dB-es csökkenési időtartam alatt a rotor átlagos fordulatszáma a maximum normál üzemi fordulatszámtól ± 1 százaléknál nagyobb mértékben nem térhet el. 2007/70/II. szám 8.7.6 A 10 dB-es csökkenési időtartam alatt a helikopter levegőhöz viszonyított sebessége ± 9 km/h-nál (5 csomó) nagyobb mértékben nem térhet el a repülési vizsgálatnak megfelelő referencia levegőhöz viszonyított sebességtől. 8.7.7 A szembeszélben végrehajtott szintrepülések száma egyezzen meg a hátszélben végrehajtott szintrepülések számával. 8.7.8 A teljes 10 dB-es lefutási időtartam alatt a helikopternek a referencia pályához mért függőlegestől számított ± 10 fokon vagy ±20 m-en belül kell repülnie, amelyik a nagyobb (lásd a 8-1 ábrát). 8.7.9 Az átrepülés során a helikopter magassága az átrepülési pontban mért referencia magasságtól ± 9 m-nél (30 láb) nagyobb mértékben ne térjen el. 8.7.10 A megközelítési zajvizsgálat alatt az 5,5o és a 6,5o-os megközelítési szögek által határolt légtérben a helikoptert stabilizált állandó sebességű megközelítésre kell állítani. 8.7.11 A vizsgálatot a helikopter vonatkozó engedélyezett maximum tömegének legalább 90 százalékával kell végrehajtani és végrehajtható a vonatkozó engedélyezett maximum tömeg 105 százalékát nem meghaladó tömeggel is. A három repülési feltétel mindegyike esetében legkevesebb egy-egy vizsgálatot végre kell hajtani e maximum hitelesített felszálló tömeggel, avagy ettől nagyobb tömeggel. Megjegyzés. - Az egyenértékű eljárások használatára vonatkozó segédanyagot az "Environmental Technical Manual on the Use of Procedures in the Noise Certification of Aircraft (Doc 9501)" tartalmazza. A8-1 ábra A helikopter oldalirányú eltérésének tűréshatárai 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes